section_heading: Prije otoka
paragraph_text: Nakon što je osvojio na lutriji, Hurley pokušava sve očuvati tajnom. Daje otkaz u restoranu brze prehrane skupa sa svojim prijateljem Johnnyjem (DJ Qualls). Njih dvojica uživaju u trenucima kada nasanjkaju svog bivšeg šefa, a također odlaze i u prodavaonicu starih ploča kako bi Hurley pozvao na spoj djevojku koja mu se sviđa - Starlu (Marguerite Moreau). Kasnije Hurley moli Johnnyja da mu obeća da se njih dvojica nikada neće promijeniti što Johnny i učini. Kada stanu u lokalnoj benzinskoj postaji kako bi kupili još piva, Johnny primijeti novinarsku ekipu koja razgovara s prodavačem. Prodavač u tom trenutku pokaže na Hurleyja kao kupca sretne srećke koja mu je donijela milijune na lutriji, a prema Johnnyjevom izrazu lica vidimo da se, unatoč njegovom obećanju, upravo sve promijenilo.